Елисавета Багряна
Писмо

chitanka.info

Седя и следвам твоя път по картата:

сега си тук, след час ще минеш границата…

Какъв дъждовен и противен март!

Чета, а все на същата съм страница.

Знам, радва те и севера, и юга,

града, света, дърветата и къщите.

И знам ли, може би си вече друга,

а аз съм тука — безнадеждно същият.

Часът ми тегне — дълъг, непотребен,

а колко кратки бяха те при тебе! —

Освен един, изпълнен с остра мъка,

безкраен час — на нашата разлъка.

Издание: Елисавета Багряна. „Амазонка. Избрана лирика в два тома.“ „Български писател“. С. 1973

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.